## Dopuna plana prijama u državnu službu u tijela državne uprave i stručne službe i urede Vlade Republike Hrvatske za 2012. godinu

### NN 140/2012 (17.12.2012.), Dopuna plana prijama u državnu službu u tijela državne uprave i stručne službe i urede Vlade Republike Hrvatske za 2012. godinu

MINISTARSTVO UPRAVE

2963

Na temelju članka 43. stavka 2. Zakona o državnim službenicima (»Narodne novine« broj 92/05, 107/07, 27/08, 49/11, 150/11 i 34/12), uz prethodnu suglasnost Ministarstva financija (klasa: 112-

-2/12-01/94, urbroj: 513-05-01/12-4 od 16. studenoga 2012. godine), ministar uprave donosi

DOPUNU PLANA PRIJAMA

U DRŽAVNU SLUŽBU U TIJELA DRŽAVNE UPRAVE I STRUČNE SLUŽBE I UREDE VLADE REPUBLIKE HRVATSKE ZA 2012. GODINU

I.

Donosi se Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2012. godinu.

II.

Na dan 28. studenoga 2012. godine, u stručnim službama i uredima Vlade Republike Hrvatske, za koje se planira zapošljavanje, bila su zaposlena 203 državna službenika.

U stručnim službama i uredima Vlade Republike Hrvatske, za koje se planira zapošljavanje, u 2012. godini planira se zapošljavanje 3 vježbenika (redoviti prijam) i 24 službenika s radnim iskustvom na neodređeno vrijeme (izvanredni prijam).

Na dan 28. studenoga 2012. godine u stručnim službama i uredima Vlade Republike Hrvatske, za koje se planira zapošljavanje, bilo je zaposleno ukupno 10 pripadnika nacionalnih manjina. U 2012. godini ne planira se zapošljavanje pripadnika nacionalnih manjina.

Na dan 28. studenoga 2012. godine u stručnim službama i uredima Vlade Republike Hrvatske, za koje se planira zapošljavanje, nije bilo zaposlenih osoba s invaliditetom. U 2012. godini ne planira se zapošljavanje osoba s invaliditetom.

Stvarno stanje popunjenosti radnih mjesta, planirani prijam u državnu službu na neodređeno i određeno vrijeme, broj zaposlenih pripadnika nacionalnih manjina, planirano zapošljavanje pripadnika nacionalnih manjina, broj zaposlenih osoba s invaliditetom i planirano zapošljavanje osoba s invaliditetom u Glavno tajništvo Vlade Republike Hrvatske, Ured za opće poslove Hrvatskog sabora i Vlade Republike Hrvatske, Direkciju za korištenje službenih zrakoplova, Ured za ljudska prava i prava nacionalnih manjina, Ured za ravnopravnost spolova, Ured za zakonodavstvo, Ured za unutarnju reviziju i Stručnu službu Savjeta za nacionalne manjine utvrđuje se u tablicama 1., 2. i 3., koje su sastavni dio ovog Plana.

III.

Stručne službe i uredi Vlade Republike Hrvatske, za koje se planira zapošljavanje, popunjavat će radna mjesta prema ovom Planu, u skladu s pravilnikom o unutarnjem redu.

Popunjavanje radnih mjesta provodit će se u skladu s osiguranim financijskim sredstvima za plaće zaposlenih.

IV.

Ova Dopuna Plana prijama stupa na snagu danom donošenja, a objavit će se u »Narodnim novinama«, najmanje jednom dnevnom listu koji se prodaje na cijelom području Republike Hrvatske i web--stranici Ministarstva uprave.

Klasa: 112-01/12-01/233

Urbroj: 515-04-01-02/4-12-218

Zagreb, 3. prosinca 2012.

Ministar

Arsen Bauk, v. r.

Tablica 1. STVARNO STANJE POPUNJENOSTI RADNIH MJESTA

![](dodatni/423937.jpg)

Tablica 2. PLANIRANI PRIJAM U DRŽAVNU SLUŽBU NA NEODREĐENO I ODREĐENO VRIJEME

![](dodatni/423938.jpg)

Tablica 3. PLANIRANO ZAPOŠLJAVANJE PRIPADNIKA NACIONALNIH MANJINA I OSOBA S INVALIDITETOM

![](dodatni/423939.jpg)

140 17.12.2012 Dopuna plana prijama u državnu službu u tijela državne uprave i stručne službe i urede Vlade Republike Hrvatske za 2012. godinu

Izmjene i dopune, NN 140/2012-2963